|  |  |  |  |
| --- | --- | --- | --- |
|  | | | |
| **Analiza Impactului de Reglementare** | | | |
| **Titlul analizei impactului** (poate conține titlul propunerii de act normativ): | Analiza Impactului de Reglementare la proiectul de hotărâre de Guvern cu privire la aprobarea listei fructelor și legumelor proaspete supuse controlului de conformitate cu cerințele de calitate pentru fructe și legume proaspete și modificarea unei Hotărâri de Guvern | | |
| **Data:** |  | | |
| **Autoritatea administrației publice (autor):** | Ministerul Agriculturii, Dezvoltării Regionale și Mediului | | |
| **Subdiviziunea:** | Direcția politici de producție, procesare și reglementare a calității a produselor de origine vegetală | | |
| **Persoana responsabilă şi datele de contact:** | Maria Leahu  022 204 573, [maria.leahu@madrm.gov.md](mailto:maria.leahu@madrm.gov.md) | | |
| **Compartimentele analizei impactului** | | | |
| **1. Definirea problemei** | | | |
| a) Determinați clar și concis problema și/sau problemele care urmează să fie soluționate | | | |
| Cea mai importantă problemă care urmează a fi soluționată este plasarea pe piață a fructelor şi legumelor proaspete care nu corespund cerințelor de calitate. Concomitent, va fi soluționată și problema concurenței neloiale în rândul producătorilor/ comercianților care vor fi obligați să comercializeze doar produse calitative, cu informarea corectă a consumatorului privind soiurile, categoria de calitate și alte aspecte care prezintă interes pentru aceștia. | | | |
| b) Descrieți problema, persoanele/entitățile afectate și cele care contribuie la apariția problemei, cu justificarea necesității schimbării situației curente și viitoare, în baza dovezilor și datelor colectate și examinate | | | |
| La data de 31 decembrie 2009 a fost aprobată Hotărârea Guvernului nr. 929 cu privire la aprobarea „Cerințelor de calitate și comercializare pentru fructe și legume proaspete” (Monitorul Oficial al Republicii Moldova, 2010, nr. 5-7, art. 26). Hotărârea menționată urma să intre în vigoare la data de 1 ianuarie 2012, oferind agenților economici o perioadă de 2 ani să studieze legislația și să se conformeze prevederilor acesteia.  Cu toate că Hotărârea Guvernului nr. 929/2009 a intrat în vigoare încă în anul 2012, o mare parte din fructele și legumele plasate în lanțul comercial nu corespund cerințelor stabilite în Hotărârea menționată, produsele nefiind etichetate, sortate sau calibrate conform cerințelor de calitate menționate, iar prețul acestora este standard pentru un amestec de categorii, soiuri sau calibru printre care se pot găsi și produse alterate, fapt care dezavantajează consumatorul.  Pentru soluționarea problemelor privind calitatea fructelor și legumelor din lanțul alimentar a fost adoptată Legea 237/2018 privind controlul de conformitate cu cerințele de calitate pentru fructele și legumele proaspete (Monitorul Oficial al Republicii Moldova, 2018, nr. 486-498, art. 813), prin care a fost desemnată autoritatea competentă (Agenția Națională pentru Siguranța Alimentelor) care, urmează să monitorizeze și să stabilească un sistem de control în baza analizei riscurilor în vederea verificării conformității fructelor și legumelor proaspete cu cerințele de calitate stabilite.  Trebuie de menționat că atât Legea 237/2018, cât și Hotărârea Guvernului nr. 929/2009 transpun parțial Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate, publicat în Jurnalul Oficial al Uniunii Europene L 157 din 15 iunie 2011 și Regulamentul de punere în aplicare (UE) nr. 1333/2011 al Comisiei din 19 decembrie 2011 de stabilire a standardelor de comercializare pentru banane, a regulilor privind verificarea conformității cu aceste standarde de comercializare și a cerințelor privind comunicările în sectorul bananelor, publicat în Jurnalul Oficial al Uniunii Europene L 336 din 20 decembrie 2011.  Aprobarea proiectului de hotărâre de Guvern ar putea afecta câteva grupuri țintă și anume: grup specific de specialiști (inspectori ANSA), care sunt implicați în procesul de efectuare a controalelor de conformitate cu cerințe de calitate pentru fructe și legume proaspete. Aprobarea actului normativ vizează agenții economici care produc, prelucrează, depozitează, sortează, ambalează, comercializează, importă și exportă fructe și legume proaspete și care trebuie să respecte cerințele de calitate și comercializare și să ia măsuri corective în caz de neconformare, de asemenea, va avea un impact semnificativ asupra consumatorului, mai ales în contextul promovării consumului de fructe și legume proaspete ca un element esențial al unui stil de viață sănătos.  În tabelele 1 și 2 sunt prezentate importul și exportul de fructe și legume în perioada 2016-2018.  **Tabelul 1. Importul și exportul de legume (inclusiv cartofi) conform nomenclaturii combinate a mărfurilor (poziția 07)**   |  |  |  |  |  |  |  |  | | --- | --- | --- | --- | --- | --- | --- | --- | | **Indicator** | u/m | **Import** | | | **Export** | | | | **2016** | **2017** | **2018** | **2016** | **2017** | **2018** | | **Legume (inclusiv cartofi) TOTAL**, din care | tone | **72 764,9** | **68 338,0** | **101 234,0** | **18 972,4** | **34 270,5** | **25 785,1** | | Tarile CSI - total | tone | 45 968,9 | 18 581,3 | 58 067,3 | 5 125,0 | 7 123,4 | 1 150,8 | | Tarile Uniunii Europene - total | tone | 9 252,8 | 35 875,9 | 25 732,0 | 3 482,8 | 10 022,7 | 12 802,1 | | Celelalte tari ale lumii - total | tone | 17 543,1 | 13 880,7 | 17 434,6 | 10 364,5 | 17 124,2 | 11 832,2 |   **Tabelul 2. Importul și exportul de fructe (inclusiv struguri) conform nomenclaturii combinate a mărfurilor (poziția 08)**   |  |  |  |  |  |  |  |  | | --- | --- | --- | --- | --- | --- | --- | --- | | **Indicator** | U/m | **Import** | | | **Export** | | | | **2016** | **2017** | **2018** | **2016** | **2017** | **2018** | | **Fructe (inclusiv struguri) TOTAL**, din care | tone | **51 788,5** | **46 923,6** | **64 751,7** | **261 915,2** | **396 421,3** | **356 705,6** | | Tarile CSI - total | tone | 5 304,6 | 3 129,7 | 12 102,7 | 220 564,2 | 326 950,1 | 306 693,3 | | Tarile Uniunii Europene - total | tone | 14 641,8 | 11 832,3 | 9 701,6 | 34 450,9 | 62 482,7 | 45 538,5 | | Celelalte tari ale lumii - total | tone | 31 842,1 | 31 961,6 | 42 947,3 | 6 900,1 | 6 988,5 | 4 473,8 |   Conform datelor prezentate mai sus, observăm că piața principala de desfacere pentru fructele moldovenești rămâne piața CSI, cu toate că se observă și o creștere a exporturilor pe piața Uniunii Europene. În cazul legumelor, se observă în mare parte interesul de a exporta produsele pe piețele UE și a celorlalte țări ale lunii.  În anul 2019 s-a solicitat majorarea contingentelor tarifare pentru exportul de fructe proaspete din recolta anului 2019 la strugurii de masă (cu 15 mii de tone), prune proaspete (cu 10 mii de tone) și cireșe (pentru 2 mii de tone). Totodată pentru unele produse din grupul de fructe, pomușoare și legume au rămas nevalorificate, fapt care denotă despre necesitatea acordării unei atenții deosebite respectării cerințelor de calitate și prezentării produsului.  Astfel agenții economici care se conformează la cerințele de calitate pentru fructe și legume proaspete au posibilitate să obțină acces pe mai multe piețe, fapt care reduce riscul repetării situației din anul 2014, când, odată cu embargoul impus de Federația Rusă la importul fructelor și conservelor moldovenești, i-a făcut incapabili pe majoritatea agențiilor economici să se adapteze imediat la cerințele de calitate conformate la standardele UE și să redirecționeze producția spre alte piețe.  Totodată, cerințele de calitate trebuie să fie respectate nu doar pentru fructele și legumele destinate exportului, dar și pentru cele destinate pieței interne, astfel încât și consumatorul intern să poată beneficia pe produse calitative.  În general, cerințele de calitate pentru fructe și legume proaspete, precum și de monitorizare a implementării lor, sunt concepute pentru a facilita funcționarea corectă a pieței interne, transferul eficient de produse pe aceste piețe cât și diversificarea piețelor de desfacere pe cele internaționale. Dificultățile la etapa controlului privind calitatea produselor sunt aparente și aici e vorba de producătorii mici, care produc volum mic de produse și astfel loturile nu pot fi omogene, de asta e nevoie de consolidarea ofertei producătorilor.  Un alt instrument al statului este cumularea grupurilor de producători în asociații, în acest mod sporind suplinirea pieței interne cu produse autohtone, formând o coeziune solidară față de produsul național, cât și la competitivitatea prețurilor.  Conform Legii 237/2018, în baza planului de control vor fi inspectați agenții economici care produc, prelucrează, depozitează, sortează, ambalează, comercializează, importă și exportă fructe și legume proaspete. Totodată, conform art. 1 al aceleiași Legi, Guvernul urmează să stabilească lista fructelor și legumelor proaspete asupra cărora se va efectua controlul de conformitate cu cerințele de calitate.  Lista menționată include fructele și legumele proaspete pentru care sunt stabilite cerințele minime de calitate și comercializare de calitate generale și specifice aprobate prin Hotărârea Guvernului nr. 929/2009, Hotărârea Guvernului nr. 174/2009 cu privire la aprobarea Reglementării tehnice „Fructe și culturi nucifere. Cerințe de calitate și comercializare și Hotărârea Guvernului 1323/2008 cu privire la aprobarea Reglementării tehnice „Ciuperci. Produse din ciuperci”. | | | |
| c) Expuneți clar cauzele care au dus la apariția problemei | | | |
| Principala cauză care a dus la apariția problemei este prezența pe piață a fructelor și legumelor proaspete, care nu întotdeauna corespund cerințelor de calitate. Referindu-ne la cerințele de calitate nu ne oprim doar la defectele fizice ale produsului dar și la categoria de calitate, calibru, soiuri, care în multe cazuri sunt amestecate pentru fi vândute cu produsele (soiurile) mai puțin întrebate. Acest lucru defavorizează consumatorii care sunt în drept să aleagă produsele în dependență de preferințe, iar prețul acestora să corespundă calității. | | | |
| d) Descrieți cum a evoluat problema și cum va evolua fără o intervenție | | | |
| După cum a fost menționat și mai sus, fără nici o intervenție situația va rămâne neschimbată, consumatorii vor fi nemulțumiți în continuare de calitatea fructelor și legumelor plasate pe piață, fapt care va scădea încrederea în producătorul autohton, dar și față de autorități. Producătorii care respectă cerințele de calitate, în mare parte se vor orienta spre export, iar oferirea consumatorilor unor produse conforme cerințelor de calitate, stabilirea unor relații comerciale bazate pe o concurență loială, stabilirea a noi direcții de export, precum și asigurarea unui raport echilibrat între calitate și preț vor rămâne doar niște ținte stabilite pe hârtie. | | | |
| e) Descrieți cadrul juridic actual aplicabil raporturilor analizate și identificați carențele prevederilor normative în vigoare, identificați documentele de politici și reglementările existente care condiționează intervenția statului | | | |
| În vederea realizării prevederilor Planului național de acțiuni pentru implementarea Acordului de Asociere Republica Moldova-Uniunea Europeană în perioada 2017-2019 a fost adoptată Legea a nr. 237/2018 cu privire la controlul de conformitate cu cerințele de calitate pentru fructele și legumele proaspete. Conform prevederilor art. 1 din Legea nr. 237/2018 Guvernul stabilește lista fructelor și legumelor proaspete care vor fi supuse controlului de conformitate cu cerințele de calitate.  În același timp, ca urmare a modificării și/sau abrogării unor acte normative, a apărut necesitatea de operare a unor modificări în textul Hotărârii Guvernului 929/2009 și anume: Legea 78/2004 privind produsele alimentare, din preambulul hotărârii, se va substitui cu Legea 306/2018 privind siguranța alimentelor. Odată cu modificarea Legii 119/2004 cu privire la produsele de uz fitosanitar și fertilizanți prin Legea 185/2017 pentru modificarea și completarea unor acte legislative, a fost exclusă obligativitatea deținerii Certificatului de inofensivitate, acesta devenind un document opțional, fapt care impune operarea unor modificări la punctul 6 din Anexa la Hotărârea de Guvern. La fel va fi modificat textul la punctul 9 din aceeași Anexă, motivul fiind abrogarea Reglementării de Metrologie Legală RGML 03:2008 „Sistemul Național de Metrologie. Preambalarea unor produse în funcție de masă și volum”.  Astfel, intervenția proiectului hotărârii de Guvern cu privire la aprobarea listei fructelor și legumelor proaspete supuse controlului de conformitate cu cerințele de calitate pentru fructe și legume proaspete și modificarea unei Hotărâri de Guvern este condiționată de necesitatea asigurării implementării prevederilor Legii nr. 237/2018 și asigurării concordanței prevederilor cadrului normativ. | | | |
| **2. Stabilirea obiectivelor** | | | |
| a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist) | | | |
| Prezentul proiect implică următoarele obiective:  -plasarea pe piață a fructelor și legumelor proaspete care să corespundă cerințelor de calitate;  -stabilirea unor relații bazate pe o concurență loială;  -protecția consumatorului | | | |
| **3. Identificarea opțiunilor** | | | |
| a) Expuneți succint opțiunea “a nu face nimic”, care presupune lipsa de intervenție | | | |
| În cazul, în care nu va fi întreprinsă nici o acțiune în sensul elaborării şi aprobării proiectului hotărârii de Guvern cu privire la aprobarea listei fructelor și legumelor proaspete supuse controlului de conformitate cu cerințele de calitate pentru fructe și legume proaspete și modificarea unei Hotărâri de Guvern, nu va fi pusă în aplicare prevederile Legii 237/2018 cu privire la controlul de conformitate cu cerințele de calitate pentru fructele și legumele proaspete, astfel sistemul de control stabilit prin lege va rămâne doar pe hârtie, fapt care va pune în incertitudine consumatorul, pe de o parte, în partea ce ține calitatea produsului consumat și producătorul/vânzătorul – pe de altă parte, în partea ce ține de calitatea produsului realizat.  Ținând cont că actualmente accentul se pune pe calitatea produsului, neaplicarea prevederilor Legii 237/2018 ar duce la încetinirea activităților de export în Uniunea Europeană, iar o parte din producătorii care au o afacere sau doresc să se lanseze în activitatea de producere și/sau comercializare a fructelor și legumelor proaspete nu vor fi informați despre calitatea produsului la nivelul standardelor europene. Astfel, opțiunea de „a nu face nimic”, nu are nici un avantaj. | | | |
| b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluții/drepturi/obligații ce se doresc să fie aprobate | | | |
| Aprobarea proiectului de hotărâre de Guvern va crea cadrul normativ de implementare necesar pentru asigurarea concordanței prevederilor legislației în vigoare, fapt care va avea efecte pozitive atât pentru producători cât și pentru consumatori:  -îmbunătățirea competitivității și orientării pieței din acest sector, astfel încât să contribuie la obținerea unei producții durabile, care să fie competitivă atât pe piața internă, cât și pe cea externă;  -reducerea fluctuațiilor înregistrate în veniturile producătorilor ca urmare a crizelor care afectează piața;  -creșterea consumului de fructe și legume și continuarea eforturilor care s-au făcut în acest sector în scopul menținerii și protejării mediului;  -asigurarea consumatorului cu fructe și legume proaspete calitative, inofensive și competitive cererii pe piață.  *Impactul economic:* Aprobarea hotărârii de Guvern va crea condiții de punere în aplicare a Legii 237/2018 și implementarea Hotărârii Guvernului 929/2009, iar aplicarea prevederilor și respectarea cerințelor stabilite în actele normative va contribui la obținerea unei producții durabile, care să fie competitivă atât pe piața internă, cât și pe cea externă și în consecință profituri mai mari pentru producători.  *Impactul social*: Aprobarea proiectului și aplicarea prevederilor respectivelor acte normative va contribui la asigurarea consumatorului cu fructe și legume proaspete calitative, inofensive și competitive cererii pe piață.  *Impactul asupra mediului* va fi pozitiv, deoarece la producerea fructelor și legumelor conform cerințelor de calitate vor fi utilizate și aplicate tehnologii prietenoase mediului. | | | |
| c) Expuneți opțiunile alternative analizate sau explicați motivul de ce acestea nu au fost luate în considerare | | | |
| - | | | |
| **4. Analiza impacturilor opțiunilor** | | | |
| a) Expuneți efectele negative și pozitive ale stării actuale și evoluția acestora în viitor, care vor sta la baza calculării impacturilor opțiunii recomandate | | | |
| Opțiunea I – „A nu face nimic”  *Costuri:*  - Lipsa de cheltuieli din partea statului pentru elaborarea aprobarea și publicarea proiectului de hotărâre.  *Beneficii:*  -Beneficii în lipsa intervenției propuse nu au fost identificate.  *Efecte negative:*  -Existența unor goluri/neconcordanțe în cadrul normativ;  -Implementarea defectuoasă a prevederilor cadrului normativ  -Informarea eronată a consumatorului.  *Riscuri:*  - Lipsa unui control de conformitate a calității raportat la realitatea pieței fructelor şi legumelor proaspete din Republica Moldova.  - Consumatorii vor continua să consume produse neconforme la preturi exagerate.  - Consumatorii vor rămâne în continuare neinformați și posibil în majoritatea cazului duși în eroarea în privința calității produsului.  - Nerespectarea pe deplin a prevederilor legale de către agenți economici, deoarece controalele ce se efectuează la moment nu vizează toate cerințele consumatorilor și a țărilor importatoare de fructe și legume proaspete.  *Impact:*  -Cadru normativ neconform  -Producție de origine vegetală/materie primă neconforme  -Punerea în pericol a sănătății consumatorilor | | | |
| b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea | | | |
| Aprobarea proiectului de hotărâre de Guvern va crea cadrul normativ de implementare necesar pentru asigurarea concordanței prevederilor legislației în vigoare, fapt care va avea efecte pozitive atât pentru producători cât și pentru consumatori.  *Costuri*  -Costurile aferente intervenției statului în domeniul vizat presupun cheltuielile legate de elaborarea și publicarea proiectului de hotărâre de Guvern.  - Agenții economici vor suporta cheltuieli pentru operațiunile de sortare, ambalare, calibrare și în dependență de tipul de ambalaj și operațiuni acestea se vor reflecta în prețul produsului finit.  În tabelul 3 sunt prezentate calcule privind influența operațiunilor de sortare, calibrare și tipul de ambalaj asupra prețului la mere. Conform acestor date, costul pentru 1 kg de mere va crește cu 1.5-2.9 lei per kg.  **Tabelul 3. Influența operațiunilor de manipulare a merelor și ambalajul asupra costului unui kg de mere.**   |  |  | | --- | --- | | **1 cutie de tip deschis de carton ondulat cu 5 straturi (14 kg)** | | | Ladă de carton de tip deschis de carton ondulat cu 5 straturi | 14 lei | | Alveole carton- 2 bucăți | 2\*2,5 lei= 5 lei | | Servicii sortare/calibrare | 0,6 lei/kg | | 1 kg mere în cutie de tip deschis de carton ondulat cu 5 straturi | 14+5+(0,6\*14)=27,4 lei  27,4/14= **1,95 lei** (se mărește costul 1 kg mere după sortare/calibrare, ambalare in cutie de tip deschis de carton ondulat cu 5 straturi) | | **Ambalare mere cutie bushel standard 18,2 kg** | | | Cutie Bushel standard | 1,16 EUR~22 lei | | Alveole carton- 5 bucăți | 5\*2,2 lei= 11 lei | | Pachet plastic | 3 lei | | Servicii sortare/calibrare | 0,6 lei/kg | | Palete | 20 buc.-300$  1 buc.-15$  15/49(cutii într-un palet)=0,31$~ 5,27 lei (cost paleta 1 cutie bushel standard) | | 1 kg mere în cutie bushel standard | 22+11+3+(0.6\*18.2)+5.27=52,19 lei  52,19/18.2=**2.86 lei** (se mărește costul 1 kg mere după sortare/calibrare, ambalare in cutie bushel standard) | | **Ladă din lemn 13 kg** | | | Ladă din lemn | 12 lei/buc. | | Servicii sortare/calibrare | 0,6 lei/kg | | 1 kg mere în ladă din lemn | 12+0,6\*13=19,8 lei  19,8/13=**1,52 lei** (se mărește costul 1 kg mere după sortare/calibrare, ambalare in ladă din lemn) |   *Beneficii*  - Motivarea agenților economici din domeniul de producere, în respectarea cerințelor legale.  - Ajustarea legislației la realitățile pieței și cerințele consumatorilor.  - Agenții economici vor obține un profit mai mare prin implementarea acestor cerințe de calitate.  - Înlăturarea barierelor tehnice în calea comerțului cu UE și alte state ale căror cerințe de calitate nu diferă de standardele europene.  - Deschiderea noilor piețe de desfacere mult mai vaste și cu o cerere mult mai mare și ca consecință profituri mai mari pentru producători.  - Reducerea fluctuațiilor înregistrate în veniturile producătorilor ca urmare a crizelor care afectează piața;  - Creșterea consumului de fructe și legume și continuarea eforturilor care s-au făcut în acest sector în scopul menținerii și protejării mediului;  - Includerea RM în lista țărilor terțe care pot exporta liber în UE prin recunoașterea certificatelor de conformitate și a sistemului de control bazat pe analiza riscurilor, fără de care nu putem primi această aprobare.  *Riscuri*  - Unii agenți economici pot întâmpină dificultăți de conformare (sortarea, calibrarea produselor).  *Impact*  -Întregirea cadrului normativ  -Protejarea sănătății consumatorilor  -Încurajarea reprezentanților mediului de afaceri să investească în agricultură  -Crearea locurilor de muncă în mediul rural  -Protecția mediului. | | | |
| b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea | | | |
| - | | | |
| c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor şi costurilor estimate și prezentați presupuneri privind gradul de conformare cu prevederile proiectului a celor vizați în acesta | | | |
| - | | | |
| d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sunt propuse măsuri de diminuare a acestor impacturi | | | |
| - | | | |
| **Concluzie**  e) Argumentați selectarea unei opțiunii, în baza atingerii obiectivelor, beneficiilor şi costurilor, precum şi a asigurării celui mai mic impact negativ asupra celor afectați | | | |
| Implementarea proiectului de hotărâre de Guvern cu privire la aprobarea listei fructelor și legumelor proaspete supuse controlului de conformitate cu cerințele de calitate pentru fructe și legume proaspete și modificarea unei Hotărâri de Guvern va asigura un cadru de referință reprezentativ și va permite realizarea unui echilibru între cererea și oferta de legume și fructe proaspete, asigurarea unei transparențe a pieței de legume și fructe proaspete și stabilirea unor relații comerciale bazate pe o concurență loială, pătrunderea producătorilor de fructe și legume proaspete pe piața externă și un raport echilibrat între calitate și preț. | | | |
| **5. Implementarea şi monitorizarea** | | | |
| a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sunt necesare | | | |
| Implementarea proiectului de hotărâre a Guvernului va fi asigurată de Agenția Națională pentru Siguranța Alimentelor. Controalele de conformitate cu cerințele de calitate pentru fructele și legumele proaspete vor fi realizate de către inspectorii Agenției, în timpul controalelor anuale planificate sau la solicitarea eliberării „*Certificatului de conformitate a calității fructelor și legumelor proaspete”* de către agenții economici care produc, depozitează, prelucrează, sortează, ambalează importă, exportă și/sau comercializează aceste produse. Procedurile de control și de prelevare a probelor vor fi aprobate de Agenție în conformitate cu prevederile articolului 8, alin (4) din Legea 237/2018. | | | |
| b) Indicați clar indicatorii de performanță în baza cărora se va efectua monitorizarea | | | |
| Numărul agenților economici/întreprinderilor supuse verificării.  Numărul de probe prelevate în vederea determinării conformității cu cerințele de calitate fructele și legumele proaspete.  Numărul de loturilor constatate a fi neconforme cu cerințele de calitate. | | | |
| c) Identificați peste cât timp vor fi resimțite impacturile estimate şi este necesară evaluarea performanței actului normativ propus. Explicați cum va fi monitorizată şi evaluată opțiunea | | | |
| Impactul se va resimți odată cu punerea în aplicare a acestor prevederi și efectuarea controalelor de către inspectorii ANSA. Totodată trebuie de ținut cont și de numărul mare de agenți economici din acest domeniu, sortimentul larg de produse care au diferite perioade de coacere, cantitățile și sortimentul de produse vegetale importate, inclusiv a celor care nu se cultivă pe teritoriul Republicii Moldova, precum și de faptul că controalele vor fi efectuate conform unui plan elaborat de Agenția Națională pentru Siguranța Alimentelor. | | | |
| **6. Consultarea** | | | |
| a) Identificați principalele părți (grupuri) interesate în intervenția propusă | | | |
| Principalele părți interesate în promovarea prezentului proiect sunt:  - agenții economici, care vor fi consultați prin intermediul Asociațiilor de profil;  - autoritățile publice interesate  - consumatorii | | | |
| b) Explicați succint cum (prin ce metode) s-a asigurat consultarea adecvată a părților | | | |
| Analiza Impactului de Reglementare a fost transmisă pentru examinare și opinie către Agenția Națională pentru Siguranța Alimentelor și Asociațiilor de producători agricoli prin scrisoarea 24-07/318/5281 din 18.11.2020. Totodată, documentul a fost plasat și pe pagina web a Ministerului <https://madrm.gov.md/ro/content/analiza-impactului-de-reglementare-la-proiectul-de-hot%C4%83r%C3%A2re-de-guvern-privind-modificarea>. | | | |
| c) Expuneți succint poziția fiecărei entități consultate față de documentul de analiză a impactului şi/sau intervenția propusă (se expune poziția a cel puțin unui exponent din fiecare grup de interese identificat) | | | |
| Reprezentanții asociațiilor producătorilor agricoli: Asociația Producătorilor și Exportatorilor de Fructe din Moldova „MOLDOVA-FRUCT” și Federația Agricultorilor din Moldova FARM au avizat pozitiv Analiza Impactului de Reglementare.  Agenția Națională pentru Siguranța Alimentelor la fel a susținut AIR-ul cu propunerea de redactare a pct. 5. Lit. a). Propunerea a fost acceptată.  Obiecții sau propuneri din partea altor grupuri interesate nu au parvenit. | | | |
| **Anexă**  **Tabel pentru identificarea impacturilor** | | | |
| **Categorii de impact** | **Punctaj atribuit** | | |
|  | *Opțiunea propusă* | *Opțiunea alterativă 1* | *Opțiunea alterativă 2* |
| **Economic** | | | |
| costurile desfășurării afacerilor | 1 |  |  |
| povara administrativă | 0 |  |  |
| fluxurile comerciale și investiționale | 2 |  |  |
| competitivitatea afacerilor | 2 |  |  |
| activitatea diferitor categorii de întreprinderi mici și mijlocii | 1 |  |  |
| concurența pe piață | 1 |  |  |
| activitatea de inovare și cercetare | 1 |  |  |
| veniturile și cheltuielile publice | 0 |  |  |
| cadrul instituțional al autorităților publice | 0 |  |  |
| alegerea, calitatea și prețurile pentru consumatori | 2 |  |  |
| bunăstarea gospodăriilor casnice și a cetățenilor | 0 |  |  |
| situația social-economică în anumite regiuni | 1 |  |  |
| situația macroeconomică | 0 |  |  |
| alte aspecte economice | 1 |  |  |
| **Social** | | | |
| gradul de ocupare a forței de muncă | 1 |  |  |
| nivelul de salarizare | 0 |  |  |
| condițiile și organizarea muncii | 1 |  |  |
| sănătatea și securitatea muncii | 1 |  |  |
| formarea profesională | 1 |  |  |
| inegalitatea și distribuția veniturilor | 0 |  |  |
| nivelul veniturilor populației | 1 |  |  |
| nivelul sărăciei | 0 |  |  |
| accesul la bunuri și servicii de bază, în special pentru persoanele social-vulnerabile | 0 |  |  |
| diversitatea culturală și lingvistică | 0 |  |  |
| partidele politice și organizațiile civice | 0 |  |  |
| sănătatea publică, inclusiv mortalitatea și morbiditatea | 1 |  |  |
| modul sănătos de viață al populației | 2 |  |  |
| nivelul criminalității și securității publice | 0 |  |  |
| accesul și calitatea serviciilor de protecție socială | 0 |  |  |
| accesul și calitatea serviciilor educaționale | 0 |  |  |
| accesul și calitatea serviciilor medicale | 0 |  |  |
| accesul și calitatea serviciilor publice administrative | 0 |  |  |
| nivelul și calitatea educației populației | 1 |  |  |
| conservarea patrimoniului cultural | 0 |  |  |
| accesul populației la resurse culturale și participarea în manifestații culturale | 0 |  |  |
| accesul și participarea populației în activități sportive | 0 |  |  |
| discriminarea | 0 |  |  |
| alte aspecte sociale | 0 |  |  |
| **De mediu** | | | |
| clima, inclusiv emisiile gazelor cu efect de seră și celor care afectează stratul de ozon | 0 |  |  |
| calitatea aerului | 0 |  |  |
| calitatea și cantitatea apei și resurselor acvatice, inclusiv a apei potabile și de alt gen | 0 |  |  |
| biodiversitatea | 0 |  |  |
| flora | 0 |  |  |
| fauna | 0 |  |  |
| peisajele naturale | 0 |  |  |
| starea și resursele solului | 0 |  |  |
| producerea și reciclarea deșeurilor | 0 |  |  |
| utilizarea eficientă a resurselor regenerabile și neregenerabile | 0 |  |  |
| consumul și producția durabilă | 1 |  |  |
| intensitatea energetică | 0 |  |  |
| eficiența și performanța energetică | 0 |  |  |
| bunăstarea animalelor | 0 |  |  |
| riscuri majore pentru mediu (incendii, explozii, accidente etc.) | 0 |  |  |
| utilizarea terenurilor | 1 |  |  |
| alte aspecte de mediu | 0 |  |  |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea “a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit.b1) şi, după caz, b2), privind analiza impacturilor opțiunilor.* | | | |